### 11.    Beslutning om risikobaseret dimensionering af Vestsjællands Brandvæsen

**Åbent**

Sagsnr.: 326-2016-29204       J.nr.: 14.00.08            Dokumentnr.:
326-2016-190715

**Sagstype**

Beslutning

**Resume og sagens baggrund**

Planen for risikobaseret dimensionering beskriver hvorledes
det kommunale redningsberedskab (brandvæsen) er organiseret samt inden for
hvilke rammer og servicemål redningsberedskabet skal løse sine opgaver.

**Indstillinger**

Direktøren indstiller at den foreliggende risikobaserede
dimensionering tiltrædes.

**Behandling**

Økonomiudvalget, Kommunalbestyrelsen

**Sagsfremstilling**

I forbindelse med etableringen af Vestsjællands Brandvæsen
startede sammenskrivningen af de respektive ejerkommunernes planer for
risikobaseret dimensionering i efteråret 2015. Udgangspunktet var, at
serviceniveau mv. skulle være uændret, men at der skulle etableres en samlet
plan for det nye selskab.

Som følge af Slagelse Kommunes beslutning om at udtræde af
samarbejdet den 23. december 2015, besluttede Beredskabskommissionen på sit
ekstraordinære møde den 5. januar 2016, at revidere materialet.

Et revideret planforslag blev fremlagt og behandlet på
Beredskabskommissionens møde d. 29. januar 2016. Beredskabskommissionen
besluttede at sende det reviderede planforslag i høring med høringsfrist den 7.
marts 2016, samt, jf. gældende lovgivning, at sende planforslaget til udtalelse
i Beredskabsstyrelsen.

Planforslaget er så omfattende, at det ikke udsendes. Der
henvises i stedet til Vestsjællands Brandvæsens hjemmeside http://www.vsbv.dk/da-dk/nyheder.aspx

Ved høringsfristens udløb er der modtaget 2 høringssvar fra
henholdsvis brandmandskabet ved Kalundborg Brandstation samt brandmandskaberne
i [adresse] (Lumsås, [adresse] og Asnæs brandstationer.)

Ud fra høringssvarene fra brandmandskaberne vurderes der
ikke behov for at ændre i nuværende planforslag. De forhold og punkter
brandmandskabet peger på, medtages i de kommende revisioner, ligesom en del af
punkterne umiddelbart kan imødekommes i forbindelse med den daglige planlægning
af arbejdet i det operative beredskab.

Det fremgår af udtalelsen fra Beredskabsstyrelsen, at
planforslaget findes gennemarbejdet og at de ikke har yderligere kommentarer.

Planforslaget bilagt høringssvar samt udtalelse fra
Beredskabsstyrelsen blev behandlet på [adresse] møde fredag d. 29.
april 2016. Beredskabskommissionen godkendte, at planforslaget sendes til
behandling og vedtagelse i ejerkommunernes kommunalbestyrelser/byråd med
beredskabskommissionens anbefaling med den tilføjelse, at væsentlige ændringer
i de faktiske udrykningstider ud fra den nye risikobaserede dimensionering kun
sker efter en forudgående dialog med den involverede kommune.

**Økonomiske konsekvenser**

Der er ingen budgetmæssige konsekvenser.

**Økonomiudvalgets møde den 22.
juni 2016:**

Anbefales.

**Bilag**

|  |  |
| --- | --- |
| Bilag til Risikobaseret dimensionering, bemærkninger fra ledelsen, fra brandfolk og fra Beredskabsstyrelsen | 326-2016-198662 |